ประกาศกระทรวงมหาดไทย เรื่อง การเรียกเก็บค่าธรรมเนียมจดทะเบียนสิทธิและนิติกรรมตามประมวลกฎหมายที่ดิน กรณีการโอนอสังหาริมทรัพย์ในการปฏิรูปที่ดินเพื่อเกษตรกรรม ตามหลักเกณฑ์ที่คณะรัฐมนตรีกำหนด

ประกาศกระทรวงมหาดไทย
ประกาศกระทรวงมหาดไทย
เรื่อง
การเรียกเก็บค่าธรรมเนียมจดทะเบียนสิทธิและนิติกรรม
ตามประมวลกฎหมายที่ดิน
กรณีการโอนอสังหาริมทรัพย์ในการปฏิรูปที่ดิน
เพื่อเกษตรกรรม
ตามหลักเกณฑ์ที่คณะรัฐมนตรีกำหนด
 

โดยที่คณะรัฐมนตรีได้มีมติเมื่อวันที่
๒๔ มกราคม พ.ศ. ๒๕๔๙ ให้ลดหย่อนค่าธรรมเนียมในการจดทะเบียนสิทธิและนิติกรรม
ในการปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
เพื่อเป็นการสนับสนุนนโยบายของรัฐบาลที่ต้องการให้เกษตรกรสามารถมีที่ดินทำกินเป็นของตนเองและเป็นการลดภาระค่าใช้จ่ายของเกษตรกรและลดต้นทุนโครงการปฏิรูปที่ดิน
ทั้งนี้ เพื่อความมั่นคงในทางเศรษฐกิจของประเทศ

ดังนั้น
เพื่อให้เป็นไปตามมติคณะรัฐมนตรีดังกล่าว รัฐมนตรีว่าการกระทรวงมหาดไทย
จึงออกประกาศไว้ ดังต่อไปนี้

ข้อ
๑
ให้เรียกเก็บค่าจดทะเบียนการโอนอสังหาริมทรัพย์ในอัตราร้อยละศูนย์จุดศูนย์หนึ่ง
สำหรับกรณีการโอนอสังหาริมทรัพย์ที่เจ้าของที่ดินโอนให้แก่สำนักงานการปฏิรูปที่ดินเพื่อเกษตรกรรม
เพื่อนำไปใช้ในการปฏิรูปที่ดินเพื่อเกษตรกรรม
ในส่วนที่เจ้าของที่ดินมีหน้าที่ต้องชำระ

ข้อ
๒
ให้เรียกเก็บค่าจดทะเบียนการโอนอสังหาริมทรัพย์ในอัตราร้อยละศูนย์จุดศูนย์หนึ่ง
สำหรับการโอนอสังหาริมทรัพย์ที่สำนักงานการปฏิรูปที่ดินเพื่อเกษตรกรรม
โอนอสังหาริมทรัพย์ให้แก่เกษตรกรผู้เช่าซื้อที่ดินในส่วนที่เกษตรกรผู้เช่าซื้อมีหน้าที่ต้องชำระ

ข้อ
๓[๑]
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
จนถึงวันที่ ๓๑ ธันวาคม พ.ศ. ๒๕๕๑


ประกาศ ณ วันที่ ๒๑
สิงหาคม พ.ศ. ๒๕๔๙
พลอากาศเอก
คงศักดิ์ วันทนา
รัฐมนตรีว่าการกระทรวงมหาดไทย




[๑]
ราชกิจจานุเบกษา เล่ม ๑๒๓/ตอนพิเศษ ๙๒ ง/หน้า ๒/๓๐ สิงหาคม ๒๕๔๙